Alfred Simonis, preşedintele interimar al Camerei Deputaţilor și candidat la șefia CJ Timiș, a spus marţi seara, în exclusivitate la Digi24, că Popescu Piedone ar trebui să se gândească la „un exit” din cursa electorală.
„Domnul Piedone ar trebui să realizeze că nu poate câştiga alegerile pentru Primăria Capitalei”, a spus Simonis.
În acest moment, cred că domnul Piedone ar trebui să realizeze că nu poate câştiga alegerile pentru Primăria Capitalei, asta este cel puţin senzaţia şi percepţia mea, şi ar trebui să se gândească, poate, la un exit din această poveste. Fragmentarea votului anti-primar în funcţie nu face decât să avantajeze primarul în funcţie, lucru care nu este valabil doar pentru Bucureşti, ci pentru orice localitate din ţară”, a mai spus Simonis.